burgasdotpro/wikipedia huggingface dataset:
Ptáčovské rybníky

Ptáčovské rybníky je prírodná pamiatka v katastrálnom území obce Ptáčov v okrese Třebíč v Česku, ktorá bola vyhlásená 30. júla 2014.
Ochrana.
Predmetom ochrany sú rybníky (Nový rybník, Židloch, Starý rybník s malou tôňou) s bohatými litorálnymi spoločenstvami a nadväzujúcimi mokraďovými biotopmi, ktoré predstavujú významné hniezdisko, zimovisko a ťahovú zastávku pre vtáky. Ďalej potom suchomilné trávniky a kroviny na slnečných remízkach. A tiež vzácne a ohrozené druhy rastlín a živočíchov, najmä slamiha piesočná ("Helichrysum arenarium"), čerešňa krovitá ("Prunus fruticosa"), kunka červenobruchá ("Bombina bombina"), hrabavka škvrnitá ("Pelobates fuscus"), mlok hrebenatý ("Triturus cristatus"), chriašteľ vodný ("Rallus aquaticus"), hus divá ("Anser anser"), trsteniarik veľký ("Acrocephalus arundinaceus").
Prírodná pamiatka je rozdelená v niekoľko menších plôch, kedy jej súčasťou sú tri veľké rybníky, jedna menšia tôňa, niekoľko zalesnených plôch, mokradí či zatrávnených kopcov. Prírodná pamiatka sa nachádza v blízkosti obce Ptáčov a blízkosti prírodnej pamiatky Ptáčovský kopeček.
Júja Kubo

Júja Kubo () môže byť:
Kubko (priezvisko)

Kubko je slovenské priezvisko odvodené od mena Jakub. Je veľmi zriedkavé, v neprechýlenej podobe sa vyskytuje len v obci Drienica (okres Prešov). V Česku sa v neprechýlenej podobe vôbec nevyskytuje.
Známi nositelia.
Pozri v článku Kubko a Kubková.
Kubko

Kubko môže byť:
Kubka (priezvisko)

Kubka je české priezvisko. Najčastejšie je v mestách Praha a Tábor. Na Slovensku je veľmi zriedkavé s najväčším výskytom v Bratislave.
Známi nositelia.
Pozri v článku Kubka a Kubková.
Kubka

Kubka je priezvisko, pozri Kubka (priezvisko), napr.:
Outback Truckers

Outback Truckers je austrálsky dokument s prvkami reality show, popisujúci prácu miestnych vodičov kamiónov.
Dokument má 6 sérií (7. sa natáča v roku 2019) a celkovo 75 častí, ktoré mali premiéru od roku 2012. Na Slovensku bol vysielaný v lokálnej verzii stanice Discovery Channel. 
Dokument vykresľuje život vodičov najmä cestných vlakov, prekonávajúcich obrovské vzdialenosti, ako aj riešenie vzniknutých problémov v nehostinných a ľudoprázdnych oblastiach austrálskej pevniny. Outback Truckers tiež poskytuje obraz života ľudí miestnych komunít, ktoré žijú neraz desiatky kilometrov od susedného osídlenia. Mimo hlavných „diaľnic“ sú cesty z veľkej časti prašné s nespevneným povrchom, využívajúce brody, ktoré sa v období dažďov stávajú nezjazdné.
Kubek (priezvisko)

Kubek je slovenské a české priezvisko odvodené od mena Jakub. Slovenská ženská prechýlená podoba je Kubeková, česká väčšinou Kubková. 
Na Slovensku je najčastejšie v obci Liesek (okres Tvrdošín), Poprade, Bardejove a Trnave. V Česku je najviac rozšírené v mestách Dačice, Brno a Znojmo.
Známi nositelia.
Pozri v článku Kubek a Kubková.
Kúbek (priezvisko)

Kúbek je slovenské priezvisko odvodené od mena Jakub. Je veľmi zriedkavé, s najväčším výskytom vo Veľkých Levároch (okres Malacky), Kútoch (okres Senica) a Nitre. V Česku sa vôbec nevyskytuje
Známi nositelia.
Pozri v článku Kúbek.
Koubek (priezvisko)

Koubek je české priezvisko odvodené od mena Jakub. Česká ženská prechýlená podoba je Koubková, slovenská väčšinou Koubeková. 
Najčastejšie je (s výrazným odstupom) v Prahe, potom v mestách Pohořelice (okres Brno-venkov), Blatná (okres Strakonice), Brno, České Budějovice a Humpolec.
Známi nositelia.
Pozri v článku Koubek.
Koubek

Koubek môže byť:
Ladislav Koubek

Ladislav Koubek môže byť:
Vikingovia (seriál)

Vikingovia je historický dramatický televízny seriál, ktorý vytvoril a písal Michael Hirst. Seriál sa nakrúcal v Írsku a premiéru mal 3. marca 2013 na kanadskej stanici History. Posledné časti vyšli 30. decembra 2020 na platforme Prime Video.
Seriál je inšpirovaný ságou o Ragnarovi Lothbrokovi, farmárovi a nadanom bojovníkovi. Legenda hovorí, že Ragnar bol priamym potomkom Ódina, boha vojny a ochrancu všetkých bojovníkov. Hlavný hrdina túži prekročiť oceán a otvoriť tak svojmu kmeňu nový svet bohatstva a pôdy, avšak dlho je za svoju ambicióznu ideu považovaný za naivného snílka. Cez všetku preliatu krv sú Vikingovia predovšetkým príbehom pevného puta medzi rodinou a priateľmi.
Seriál mal na Slovensku premiéru 13. januára 2014 na JOJ, neskôr sa presunul na sesterskú stanicu Plus.
Zoznam vrcholov v Bratislave

Zoznam vrcholov v Bratislave zahŕňa pomenované malokarpatské vrcholy na území mesta Bratislavy. Zoznam vychádza z údajov, dostupných na stránkach hiking.sk.
Brie Larson

Brie Larson, vlastným menom Brianne Sidonie Desaulniers; (* 1. október 1989, Sacramento, Kalifornia, USA) je americká herečka a speváčka.
Životopis.
Narodila sa rodičom Heather Edwards a Sylvainovi Desaulniersovi. Rodičia sú chiropraktici. Jej rodným jazykom je francúzština. Po rozvode rodičov sa presťahovala s matkou a sestrou do Los Angeles. Po výučbe doma študovala herectvo na "American Conservatory Theater" v San Franciscu. 
Svoju kariéru začala v deväťdesiatych rokoch, keď hrala malé úlohy v rôznych seriáloch. Prvú väčšiu úlohu dostala v roku 2004 vo filme "Koniec snenia". V rokoch 2009 - 2011 hrala v seriáli "United States of Tara". Ako speváčka vydala v roku 2005 album "Finally Out of P.E."
V roku 2016 získala ceny Zlatý glóbus, BAFTA i Oscara za výkon v hlavnej úlohe v dráme "Izba".
29. júna 2016 bolo oznámené, že sa stala, ako jedna zo 683 osobností, členkou Akadémie filmových umení a vied.
Od roku 2013 je jej partnerom hudobník a herec Alex Greenwald.
Synoda vo Fritzlare (1118)

Synoda vo Fritzlare sa konala 28. júla 1118 v severohesenskom meste Fritzlar (Nemecko). Predsedal jej pápežský legát, kardinál Kuno z Praeneste.
Synoda oficiálne potvrdila rozhodnutie pápeža Gelasia II. o exkomunikácii cisára Henricha V., ktorý sa dostal s Rímom do konfliktu kvôli otázkam investitúry. Následne bol ríšsky kancelár, biskup Otto z Bambergu, zbavený svojho úradu, pretože sa v tomto spore verejne pridal na stranu cisára.
Synoda ďalej poskytla priestor na obhajobu Norbertovi z Xantenu, budúcemu magdeburskému arcibiskupovi a zakladateľovi Rádu Premonštrátov, vtedy však ešte len známemu potulnému kazateľovi, ktorý sa usiloval o vnútornú obnovu cirkvi a vyzýval na pokánie. Kvôli svojím názorom bol totiž obvinený z herézy. A hoci bola jeho tunajšia obhajoba úspešná, uznania zo strany cirkevných predstaviteľov sa mu dostalo až v neskorších rokoch.
Juhoamerická kvalifikácia na Majstrovstvá sveta AMF vo futsale žien 2017

Juhoamerická kvalifikácia na Majstrovstvá sveta AMF vo futsale žien 2017 bola juhoamerická kontinentálna kvalifikácia žien o postup na Majstrovstvá sveta AMF 2017, ktorú organizuje Juhoamerická futsalová konfederácia (CSFS). Zúčastnili sa jej 4 družstvá, ktoré súťažili o 1 postupové miesto na záverečný turnaj, ktorý sa uskutoční v Katalánsku. Kvalifikácia prebiehala v dňoch od 10.12. marca 2017 v Telêmaco Borba, v štáte Paraná, v Brazílii. Turnaj sa skladal iba z jednej štvorčlennej skupiny bez nasledovných vyraďovacích zápasov. Dejiskom zápasov bola aréna Ginásio Furtadão. Víťazom a zároveň jediným postupujúcim sa stala domáca , ktorá zvíťazila vo všetkých stretnutiach.
Priamy postup.
Z Južnej Ameriky si na základe umiestnenia z Majstrovstiev Južnej Ameriky 2015 zabezpečili priamu účasť 2 družstvá + víťaz MS 2013:
Ptáčovský kopeček

Ptáčovský kopeček je prírodná pamiatka ev. č. 347 neďaleko obce Třebíč v okrese Třebíč v nadmorskej výške 436448 metrov. Oblasť spravuje AOPK ČR.
Ochrana.
Predmetom ochrany je bohatá lokalita ponikleca veľkokvetého ("Pulsatilla grandis").
Kubek

Kubek môže byť:
Habří (prírodná pamiatka)

Habří je prírodná pamiatka ev. č. 102, ktorá sa nachádza v okrese Třebíč západne od obce Horní Smrčné. Správa AOPK ČR.
Ochrana.
Predmetom ochrany je veľmi zachovalý najvyššie položený hrabový les.
Rhoikos

Rhoikos () môže byť:
Hájky (prírodná pamiatka)

Hájky alebo Hájky u Šebkovic je prírodná pamiatka ev. č. 870, ktorá sa nachádza v okrese Třebíč západne od obce Šebkovice. Správa AOPK ČR.
Ochrana.
Predmetom ochrany je súvislý lipový háj s bohatým podrastom.
Hájky

Hájky môžu byť:
Jennifer Morrisonová

Jennifer Morrisonová (; * 12. apríl 1979, Chicago, Illinois, USA) je americká herečka, modelka, režisérka a producentka známa z TV seriálov ako "Dr. House" (2004), "Ako som spoznal vašu mamu" (2005) alebo "Kde bolo, tam bolo" (2011-2018).
Detstvo a mladosť.
Jennifer sa narodila v roku 1979 v Chicagu. Má dvoch mladších súrodencov, sestru Juliu a brata Daniela. Pochádza z učiteľskej rodiny.
Navštevovala South Middle School a v roku 1997 zmaturovala na Prospect High School. V roku 2000 zmaturovala na Loyola University Chicago v odboroch divadlo a angličtina. Študovala v Steppenwolf Theatre Company, predtým než sa nasťahovala do Los Angeles.
Kariéra.
Svoju kariéru začala už v detstve. Začínala ako detská modelka, účinkovala v reklamách pre JC Penney, Montgomery Ward, či pre Rice Krispies and Mondos. Keď mala desať rokov, objavila sa na obálke časopisu Sports Illustrated for Kids s basketbalistom Michaelom Jordanom.
Vo filme sa prvý raz objavila v roku 1994, film "Križovatka", kde hrala dcéru herca Richarda Gereho a herečky Sharon Stoneovej. Jej prvá väčšia úloha však prišla v roku 2000, vo filme "Urban Legends: Final Cut". Zlom v kariére jej však priniesol seriál z lekárskeho prostredia "Dr. House" (2004). Jennifer stvárnila postavu menom Allison Cameron. Pracovala tiež na seriáloch ako napríklad "Dawsonov svet" (1998) alebo "Touched by an Angel" (1996).
Objavila sa aj po boku hercov Angeliny Jolie a Brada Pitta vo filme "Pán a Pani Smithovci", z roku 2005. V rovnakom roku sa tiež snažila o rolu Lizzie z filmu "Láska z nebies", ktorú neskôr získala Reese Witherspoonová.
V roku 2007 si zahrala po boku Roba Schneidera vo filme "Kung-fu frajer" a v roku 2009 si zahrala vo filme "Star Trek", kde sa jej postava volala Winona Kirk. Pripojila sa tiež k nakrúcaniu seriálu "Ako som spoznal vašu mamu", ktorý sa točil od roku 2005. Jennifer v ňom hrala priateľku hlavnej mužskej postavy v seriály - Teda Mosbyho.
V roku 2011 získala hlavnú úlohu v seriály "Kde bolo, tam bolo", kde ju môžeme vidieť ako dcéru Snehulienky a Princa Krasoňa. Jennifer sa tiež podieľala aj ako producentka niektorých častí.
V roku 2017 režírovala svoj prvý film "Sun Dogs".
Súkromný život.
Od roku 2004 chodila s hercom Jessem Spencerom, s ktorým sa spoznala počas natáčania seriálu "Dr. House". Spencer ju požiadal o roku, na Eiffelovej veži v roku 2006, no pár sa rozišiel v roku 2007. V roku 2009 začala chodiť s hercom z Prison break Amaurym Nolascom. Ich vzťah trval 3 roky. Od mája 2012 do augusta 2013 chodila s jej hereckým kolegom zo seriálu "Kde bolo, tam bolo", Sebastianom Stanom.
Marek Eštok

Mgr. Marek Eštok (* 14. august 1970, Michalovce) je slovenský diplomat a politik, od roku 2023 štátny tajomník Ministerstva zahraničných vecí a európskych záležitostí, bývalý mimoriadny a splnomocnený veľvyslanec SR vo Francúzskej republike, Monackom kniežatstve a Alžírsku. Medzi júlom 2017 a aprílom 2021 bol veľvyslancom pri Rade Európy v Štrasburgu.
Vzdelanie.
Gymnázium Pavla Horova v Michalovciach navštevoval v rokoch 19841988. Po maturite v období 19881993 študoval na Filozofickej fakulte Univerzity Komenského v Bratislave kde získal titul Mgr. Diplomatický kurz a stáž v Rade Európy v Štrasburgu absolvoval v roku 1993.
Emma Robertsová

Emma Robertsová (* 10.február 1991,Rhinebeck, New York, Spojené štáty) je americká herečka a speváčka. Známa je z filmov ako "Hotel pre psy" (2009), "Vreskot 4" (2011), "My sme Millerovci" (2013). V roku 2015 získala hlavnú postavu v seriáli "Scream Queens". Jej tetou je známa herečka Julia Roberts.
Životopis a kariéra.
Emma Roberts sa narodila do rodiny herca Erica Robertsa a jeho manželky Kelly Cunnigham. Má jednu nevlastnú sestru.
Prvý raz sa na filmovom plátne objavila v roku 2001, vo filme Kokaín spolu s hercami ako Johnny Depp či Penélope Cruz. 
V roku 2004 prišla prvá veľká rola s televíznym seriálom Neslávna, ktorý vysielala satelitná televízna stanice Nickelodeon. Za rolu Addie Singerová získala nomináciu na Teen Choice Award a niekoľko nominácií na cenu Young Artist Award.
V roku 2010 sa stala súčasťou filmu Na sv. Valentína, v ktorom si zahrala so svojou tetou Juliou Roberts. S hercom Freddiem Highmoreom si zahrala vo filme "Umenie zapadnúť ". Vo filme Vreskot 4, po boku Neve Campbell a Courteney Cox stvárnila postavu Jill Robertsovej. S Jennifer Aniston a Jasonom Sudeikisom si zahrala vo veľmi úspešnom filme My sme Millerovci.
V roku 2013 získala menšiu rolu v americkom seriáli American Horror Story. 
V roku 2015 získala hlavnú rolu v seriáli Scream Queens, po boku Jamie Lee Curtisovej.
Kubec (priezvisko)

Kubec je české priezvisko odvodené od mena Jakub. Česká a slovenská ženská prechýlená podoba je Kubecová alebo Kubcová. 
Najčastejšie je v mestách Praha, Tábor, Hradec Králové, Rychnov nad Kněžnou a Kostelec nad Orlicí (okres Rychnov nad Kněžnou).
Známi nositelia.
Pozri v článku Kubec.
Kubec

Kubec je priezvisko, pozri Kubec (priezvisko), napr.:
Hluboček

Hluboček je prírodná pamiatka ev. č. 871, ktorá sa nachádza v okrese Třebíč východne od mesta Třebíča pri brehu rieky Jihlavy pod vrchom Brčířa. Správa AOPK ČR. Prírodná pamiatka bola vyhlásená v roku 1983 ako dve samostatné lúčne enklávy. Lokalita je chránená prevažne ako krajný bod rozšírenia Scily rakúskej pravej v rámci Českomoravskej vrchoviny.
Geologické podložie je tvorené kvartérnymi povodňovým hlinami, miestami organickými materiálmi na štrku z rieky Jihlavy. V súčasnej dobe je lúka využívaná ako kosená lúka, ktorá je obhospodarovaná bez použitia hnojív.
Ochrana.
Predmetom ochrany je lokalita scily dvojlistej.
Ghostory

Ghostory je 2D indie logická adventúra od RigidCore Games, characteristická pixel-artovou grafikou a humorným príbehom. Hra začala ako študentský projekt na 
Masarykovej univerzite, ale po vyhratí kategórie najlepší študentský projekt na Game Access 2016 v Brne bola hra ohlásená ako samostatný titul. Po prekonaní Greenlightu na Steame bola hra vydaná 23. októbra 2017. Hra bola nominovaná v ankete Česká hra roku 2017 za najlepší príbeh.
Vývoj.
Hra začala ako študentský projekt na Fakulte informatiky Masarykovej univerzity v Brne štyrmi študentmi z Košíc. Vzhľadom na pozitívne odozvy, hra sa prihlásila do kategórie študentských projektov na konferencii Game Access 2016, ktorú vyhrala. Následne, vývojári sa rozhodli s hrou pokračovať ako plnohodnotný titul na platformu Steam, spúšťajúc Greenlight stránku 23. septembra 2016 na konferencii Intel Buzz Workshop Warszawa 2016. Po 11 dňoch hra Greenlightom prešla a vydanie bolo ohlásené na neskorý 2016, čo bolo presunuté na začiatok 2017. Ghostory Demo bolo vypustené 31. decembra 2016. Samotná hra nakoniec vyšla 23. októbra 2017.
Príbeh.
V Ghostory sa hráč vžíva do role osamelého cestovateľa, ktorý sa stratil v lese. Napije sa z neznámeho jazera, ktoré mu dá supersilu – vie sa premeniť na ducha, lietať okolo, a premeniť sa naspäť. Ako však čoskoro zisťuje od stále vtipkujúcej babky žijúcej v okolí, spolu s tým je aj prekliaty – pomaly zomiera a potrebuje liek. Po rýchlom slede udalostí sa cestovateľ ocitne zapadnutý v jaskyni s jedným cieľom – dostať sa bezpečne von aj s jeho liekom, žltou hubou, ktorú nosí v batohu.. Priebehom hry sa hráč dozvedá viac o jaskyni, pochybným dôvodom, pre ktoré je v nej uväznený a uvažuje, čomu vlastne môže veriť.
Hrateľnosť.
"Ghostory" je 2D logická adventúra, skladajúca sa z mnohých krátkych levelov. V každom z nich je cieľom hráča doniesť "batoh" z jednej strany mapy na druhú. Aby to mohol spraviť, musí prepínať páky, hýbať platformami, zbierať kľúče a interagovať s ďalšími elementami. Základným ťahákom hry je ale prepínanie medzi dvoma formami. V "ľudskej forme" hráč môže interagovať s objektami a hlavne nosiť batoh. V "duchovnej forme" hráč môže lietať skrz steny a priestory, aby sa dostal kam len potrebuje, ale batoh so sebou zobrať nemôže. Hráč tak potrebuje striedať obe formy, aby riešil logické problémy a dostal batoh k východu.
Hra sa skladá z 3 prostredí a uvádza nové mechaniky postupne, ako hráč hrou progresuje. Celkovo sa hra sústredí na riešenie logických hádaniek oveľa viac ako na mechanickú zdatnosť hráča, v leveloch nie je časový limit a hráč nemôže v leveli umrieť.
Chromatics

Chromatics je elektronická hudobná skupina, ktorá vznikla v roku 2001 v meste Portland, v americkom štáte Oregon. Členmi tohto hudobného zoskupenia sú: Ruth Radeletová (spev, gitara, syntetizátor), Adam Miller (gitara, vocoder), Nat Walker (bicie nástroje, syntetizátor), a producent a multi-inštrumentalista, Johnny Jewel. 
Pôvodne Chromatics začínali ako punk rocková, či lo-fi kapela, no po viacerých personálnych výmenách sa priklonili k hudbe, ktorá je ovplyvnená žánrami ako je electropunk, alebo aj Italo disco. Do povedomia verejnosti sa títo hudobníci dostali hlavne roku 2007, potom ako im vyšiel tretí štúdiový album "Night Drive", ktorý spolu s ďalším, "Kill for Love" (2012), získal priaznivé odozvy aj od hudobnej kritiky. Ich nahrávky boli použité vo viacerých hudobných seriáloch ("Gossip Girl", "Bates Motel", či "Mr. Robot") a pieseň „Tick of the Clock“ je zaradená na soundtracku k filmu "Drive" (2011). V decembri roku 2014
Rust Never Sleeps

Rust Never Sleeps je album kanadského hudobníka Neila Younga a americkej skupiny Crazy Horse, ktorý dňa 2. júla 1979 ho vydalo hudobné vydavateľstvo Reprise Records. Väčšina jeho nahrávok vznikla na koncerte a následne boli upravené v štúdiu. Názov "Rust Never Sleeps" je pôvodne sloganom firmy Rust-Oleum, ktorá sa zaoberala výrobou ochranných farieb proti korózii a bol navrhnutý Markom Mothersbaughem z kapely Devo. Young ho použil na turné Crazy Horse ako výraz, ktorým popiera umeleckú stagnáciu a naopak ohlasuje nový progresívnejší prístup kapely na svojich živých vystúpeniach.
Nahrávanie albumu.
Časť piesní bola nahraná naživo v The Boarding House v San Franciscu a počas turné Crazy Horse na konci roka 1978. Hluk hľadiska bol na nahrávkach potlačený, no aj tak je na niekoľkých miestach počuť. Najviac u prvej a poslednej skladby albumu. Album je rozdelený do akustickej a elektrickej časti, pieseň „Hey Hey, My My“ je zahraná akusticky samotným Youngom. Táto verzia album otvára a elektricky s kapelou nahratá rovnaká pieseň album uzatvára.
Piesne „My My, Hey Hey (Out of the Blue)“, „Thrasher“ a „Ride My Llama“ boli natočené naživo v Boarding House začiatkom roka 1978, nahrávky z druhej polovice albumu boli vznikli počas turné na konci roka 1978. Dve piesne z albumu nepochádzajú z koncertov: „Sail Away“ bola nahraná v priebehu alebo až po natáčaní albumu "Comes a Time" a pieseň „Pocahontas“ bola Youngova sólová nahrávka z roku 1975.
Neil pod rovnakým názvom vydal aj filmovú verziu albumu. Na konci roka 1979 Young a Crazy Horse vydali koncertný album "Live Rust", na ktorý použili ako piesne z albumu "Rust Never Sleeps", tak aj iné štandardné koncertné piesne kapely.
ČSOB stavebná sporiteľňa

ČSOB stavebná sporiteľňa je akciová spoločnosť, ktorú v roku 2000 založila ČSOB ako špecializovanú banku na stavebné sporenie. Sporiteľňa je zameraná na podporu výstavby a rozvoja bývania pre fyzické osoby, ale služby poskytuje aj pre právnické osoby.
Služby.
V roku 2016 sporiteľňa hospodárila s prijatými vkladmi klientov 213,9 mil. eur a čistý zisk za prvých 9 mesiacov bol 1,04 mil. eur.
Anton Yelchin

Anton Yelchin (; * 11. marec 1989, Leningrad, Sovietsky zväz, dnes Rusko† 19. jún 2016 Los Angeles, Kalifornia, Spojené štáty) bol americký herec ruského pôvodu známy z filmov ako "Charlie Bartlett" (2007) či "Star Trek" (2009).
Detstvo a mladosť.
Narodil sa v marci roku 1989 v Leningrade, dnešnom Petrohrade, do rodiny úspešných krasokorčuliarov. Keď mal Anton len pár mesiacov, rodina emigrovala do Spojených štátov. Vyrastal v Los Angeles a bol židovského pôvodu. 
Kariéra.
Prvú skúsenosť so svetom filmu mal v roku 2000. O rok neskôr sa objavil vo filme "Ako pavúk" po boku herca Morgana Freemana alebo vo filme s Anthony Hopkinsom "Srdce v Atlantíde", ktorý je sfilmovaný podľa knižnej predlohy od Stephena Kinga, jeho postava mu zaistila nomináciu na Young Artist Award. Objavil sa aj v seriáli Huff, v ktorom pôsobil od roku 2004 do roku 2006. Vo filme Charlie Bartlett z roku 2007 stvárnil nezvládnuteľného chlapca z bohatej rodiny. 
Vyhral Cenu veľkej poroty na festivale v Sundance za postavu Jacoba z filmu "Šialene zamilovaný" (2011). Vyskúšal si aj dabing. Svoj hlas prepožičal jednému zo šmolkov, v animovanej rozprávke "Šmolkovia" a "Šmolkovia 2".
V spoločnosti herečiek Tildy Swinton a Mie Wasikowskej sa objavil v dráme s upírskou tematikou "Prežijú len milenci" (2013). 
Od roku 2009 pôsobil na filmovom spracovaní Star Treku. Objavil sa vo všetkých troch častiach. Posledná časť vyšla po jeho náhlej smrti.
Úmrtie.
Dňa 19. júna 2016 zomrel pri nehode s autom, mal len 27 rokov. Prirazilo ho vlastné auto na príjazdovej ceste k jeho domu v Los Angeles. Po jeho smrti celý štáb filmu Star Trek povedal, že úloha Pavla Čechova by nemala byť preobsadená. "Star Trek: Do neznáma" bol venovaný jeho pamiatke. Pochovaný je na cintoríne Hollywood Forever Cemetery v Los Angeles.
Furča (Haniska)

Furča je kopec, ktorý leží na západ od obce Haniska v okrese Prešov.
Geograficky patrí do podcelku Sedlická brázda, ktorá je súčasťou Šarišskej vrchoviny. Jeho povrch z väčšej časti pokrýva les alebo kroviny. Na vrchole Furče, v nadmorskej výške 310 metrov nad morom, stojí monumentálny pamätník, ktorý je národnou kultúrnou pamiatkou a nesie názov Pamätník roľníckej vzbury 1831. Zo severnej strany kopca vedie k pamätníku poškodené schodisko a chodník.
Prístupová cesta.
Kopec Furča je zreteľne viditeľný z obce Haniska. Dá sa k nemu prísť po miestnej komunikácii, mostom cez rieku Torysu, smerom na západ. Pod kopcom je bezplatné parkovisko, pre osobné automobily a zastávka linky č. 42 prešovskej MHD. Z asfaltovej cestičky, ktorá vedie na Borkút, odbočíme za kresťanským krížom vľavo. Tu je strmšia turistická cestička a schody, vedúce po severnej strane kopca, na vrchol k pamätníku. Chodník je trasovaný modrou turistickou značkou. Odtiaľ je pekný výhľad na obec Haniska, Slanské vrchy, okolité dediny aj mesto Prešov.
Rooney Marová

Rooney Marová (; * 17. apríl 1985, Bedford, New York, USA) je americká herečka. Je známa z filmov ako "Muži ktorí nenávidia ženy (2011)", "Vedľajšie účinky (2013)" alebo "Carol (2015)" Bola dva krát nominovaná na cenu Oscar a dva krát na cenu Zlatý glóbus. V roku 2016 získala cenu v Cannes za film "Carol" (2015).
Životopis.
Patricia Rooney Mara, pochádza z Bedfordu v štáte New York, kde aj vyrastala. Má dvoch bratov a sestru Kate Mara, ktorá sa živí tiež ako herečka. Obaja jej rodičia sú írskeho pôvodu. Po maturite sa rozhodla precestovať celú Južnú Ameriku a venovať sa tak problematike životného prostredia. Po štyroch mesiacoch sa vrátila do New Yorku a začala študovať psychológiu. Od malička mala Rooney rada filmy a muzikály, preto chcela skúsiť prácu herečky a podarilo sa. Po príchode do showbiznisu prestala používať jej prvé meno Patrícia, ktoré sa jej nikdy nepáčilo a začala používať pseudonym Rooney, ktoré je tiež jej druhým menom a tiež priezviskom jej mamy za slobodného stavu.
Kariéra.
Jej herecká kariéra sa začala v roku 2005, vo filme "Temná legenda 3", kde si zahrala jednu dievčinu z triedy. Časom, sa začala viac vo filmoch presadzovať. Upútala na seba viac až v roku "2010", vo filme "Sociálna sieť", kde stvárnila bývalú priateľku Marka Zuckerberga. Zahrala si tiež aj v remake horroru "Nočná mora z Elm Street".
Zlom prišiel v roku 2011, keď si ju vybral režisér David Fincher do hlavnej ženskej úlohy Lisbeth vo filme "Muži čo nenávidia ženy". Film jej zaručil nomináciu na Oscara aj na Zlatý glóbus.
Tiež si zahrala po boku hercov ako Channing Tatum, Jude Law či Catherine Zeta-Jones, v dráme "Vedľajšie účinky" z roku 2013.
V roku 2015 bola obsadená do filmu "Carol" spolu s jej hereckou kolegyňou Cate Blanchett. Film poukazuje na vzťah dvoch žien, ktoré stvárnila Mara s Blanchett, ktorý je v 50.rokoch 20. storočia neprijateľný. Film jej zaručil druhú nomináciu na Oscara a taktiež aj na Zlatý glóbus. Cenu získala až na festivale v Cannes.
V roku 2016 sa objaví vo filme "Lion", ktorý sa natáča v Kalkate. Vo filme sa objaví aj herečka Nicole Kidman.
V roku 2018 natočila film Mária Magdaléna, kde úlohu Ježiša Nazaretského zahral jej partner Joaquin Phoenix.
História abecedy

História abecedného písma siaha až k spoluhláskovému systému písma, ktorý sa používal pre semitské jazyky v Levante v 2. tisícročí pred Kr. Väčšina alebo takmer všetky abecedné písma dnes používané na celom svete v konečnom dôsledku vychádzajú z tejto semitskej proto-abecedy. Jej prapôvod sa dá vystopovať k proto-sinajskému písmu, vyvinutému v starovekom Egypte na zápis jazyka semitsky hovoriacich robotníkov v Egypte. Toto písmo bolo čiastočne ovplyvnené starším egyptským hieratickým písmom, kurzívnym písmom príbuzným egyptským hieroglyfom.
Lee Grant

Lee Grant, vlastným menom Lyova Haskell Rosenthal, (* 31. október 1926, New York, New York, USA) je americká herečka a režisérka.
Životopis.
Starí rodičia z otcovej strany boli židovskí prisťahovalci z Poľska. Matka bola tiež židovského pôvodu a do USA prišla z Ruska.
Na javisku debutovala v opere Franca Leoniho "L'Oracolo" v Metropolitan Opera v roku 1931 ako päťročná, neskôr sa venovala baletu.
Za svoju prvú úlohu vo filme "Detective Story" z roku 1951 bola nominovaná na Oscara za najlepší ženský herecký výkon vo vedľajšej úlohe a vyhrala Prix d'interprétation féminine na festivale v Cannes.
Za svoju úlohu vo filme "Shampoo" z roku 1975 získala Oscara. Na rovnaké ocenenie bola nominovaná ešte trikrát, avšak zakaždým neúspešne. Ako režisérka sa podieľala napríklad na seriáli "Intimate Portrait", ale tiež natočila niekoľko filmov.
Špilberk (prírodná pamiatka)

Špilberk je prírodná pamiatka ev. č. 876 neďaleko obce Ocmanice v okrese Třebíč v nadmorskej výške 404 - 413 metrov. Oblasť spravuje AOPK ČR.
Ochrana.
Predmetom ochrany je lokalita ponikleca veľkokvetého "(Pulsatilla grandis)".
Kobylinec (prírodná pamiatka)

Kobylinec je prírodná pamiatka ev. č. 873, ktorá sa nachádza v okrese Třebíč neďaleko obce Trnava. Správa AOPK ČR.
Ochrana.
Predmetom ochrany je bohatá lokalita ponikleca veľkokvetého "(Pulsatilla grandis)".
Syenitové skály u Pocoucova

Syenitové skály u Pocoucova je prírodná pamiatka ev. č. 431 neďaleko obce Třebíč v okrese Třebíč v nadmorskej výške 440466 metrov. Oblasť spravuje AOPK ČR.
Ochrana.
Predmetom ochrany je ukážka rozpadu syenitu. Konkrétne sa jedná o horniny tzv. Třebíčského masívu. Skalné útvary vznikli pôsobením niekoľkých faktorov. Prvým z nich bolo primárne rozpukanie horninového masívu, ktoré zvonku obmedzilo jednotlivé bloky. V terciéri dochádzalo v oblasti k pomerne intenzívnemu zvetrávaniu, ktoré viedlo k zaobľovaniu pôvodne ostrohranných blokov. Posledným faktorom, ktorý umožnil obnaženie útvarov, bolo mrazové zvetrávanie v priebehu neskorého kvartéru. Podobným procesom vznikli aj na Třebíčsku pomerne hojne sa vyskytujúca jednotlivé balvany, ktoré bývajú niekedy mylne považované za eratické balvany (balvany dovlečené ľadovcom).
Klučovský kopec

Klučovský kopec je prírodná pamiatka ev. č. 872, ktorá sa nachádza v okrese Třebíč západne od obce Klučov. Správa AOPK ČR.
Ochrana.
Predmetom ochrany je lokalita ponikleca lúčneho "(Pulsatilla pratensis)".
Prírodná pamiatka Klučovský kopec o výmere 0,72 ha bola vyhlásená v roku 1982.
Geologické pomery.
Podložie je tvorené tmavým hrubozrnným durbachitom (viac informácií viď Třebíčský masív).
Flóra.
Prírodná pamiatka je tvorená riedkymi pastvinami so suchomilným trávnikom. Môžeme tu vidieť poniklec lúčny ("Pulsatilla pratensis"), ktorý sa tu nachádza v početnej populácii, ďalej bedrovník lomikameňový ("Pimpimela saxifraga"), chlpaňu poľnú ("Luzula campestris"), cesnak poľný ("Allium vineale"), klinček slzičkový ("Dianthus deltoides"), ďatelinu horskú ("Trifolium montanum"), kručinku farbiarsku ("Genista tinctoria"), dúšku vajcovitú ("Thymus pulegioides"), nátržník piesočný ("Potentilla arenaria"), veroniku rozprestretú ("Veronica prostrata"), sezel sivý ("Seseli osseum").
Fauna.
Na územie je viazaný predovšetkým hmyz a jašterica krátkohlavá ("Lacerta agilis").
Starostlivosť o územie.
Predtým bolo územie využívané ku spásaniu a bolo kosené. Od 50. rokov 20. storočia však kosenie neprebiehalo pravidelne, neskôr bolo územie ponechané ladom. V súčasnosti sú z územia odstraňované náletové dreviny a územie je pravidelne udržiavané kosením.
Špilberk

Špilberk môže byť:
Ján Rojko (maliar)

Ján Rojko (* 19. máj 1939, Považská Bystrica† 28. február 2017, Považská Bystrica) bol regionálny maliar a reštaurátor.
Životopis.
Narodil sa na námestí v Považskej Bystrici. Vo svojej tvorbe sa zameriaval najmä na motívy zmien svojho mesta a jeho okolia. Z iných motívov sa prejavujú náboženské motívy, či zátišia. Jeho tvorbu ovplyvnil Vincent Hložník, František Kráľ či František Šesták, u ktorých absolvoval maliarske kurzy. Počas svojho života pracoval v osvetovom stredisku v Považskej Bystrici a zaoberal sa reštaurovaním.
Marco Polo (seriál z roku 2014)

Marco Polo je americký televízny seriál inšpirovaný pôsobením mladého Marca Pola vo dvore mongolského cisára Kublaj-chána. Seriál vychádzal na Netflixe, pričom prvá séria bola vydaná 12. decembra 2014, druhá 1. júla 2016 a medzi nimi vianočný špeciál, ktorý vyšiel 26. decembra 2015. Od 6. januára 2016 je seriál prostredníctvom Netflixu dostupný aj na Slovensku, kde sa nakrúcala jeho druhá séria.
Produkcia.
Seriál mala pôvodne vysielať americká stanica Starz, ktorá ho objednala v januári 2012. Projekt sa však vrátil naspäť produkčnej spoločnosti The Weinstein Company potom, čo sa nepodarilo získať povolenie o nakrúcanie v Číne. Následne Netflix objednal hneď 10 častí za 90 miliónov dolárov, čím sa seriál stal druhým najdrahším televíznym seriálom, hneď za "Game of Thrones". Prvá séria sa nakrúcala v Taliansku, Kazachstane a v Malajzii. Druhá v Malajzii, Maďarsku a na Slovensku.
Kubková

Kubková je ženská podoba priezvisk Kubko, Kubka alebo Kubek, napr.:
Kupka (priezvisko)

Kupka je české a slovenské priezvisko. V Česku je najčastejšie v mestách Ostrava, Opava, Praha, Hradec Králové, Blansko a Olomouc. Na Slovensku je najrozšírenejšie v Bratislave, Svrčinovci (okres Čadca), Čadci a Bojničkách (okres Hlohovec).
Známi nositelia.
Pozri v článku Kupka a Kupková.
Josef Kupka

Josef Kupka môže byť:
Karel Kupka

Karel Kupka môže byť:
Kupko (priezvisko)

Kupko je slovenské a ukrajinské priezvisko. Je zriedkavé, s najväčším výskytom v Poprade. V Česku sa v neprechýlenej podobe vôbec nevyskytuje.
Známi nositelia.
Pozri v článku Kupko a Kupková.
Kupko

Kupko môže byť:
Michel Duchaussoy

Michel Rene Jacques Duchaussoy (* 29. november 1938, Valenciennes, Francúzsko† 13. marec 2012, Paríž) bol francúzsky herec, ktorý hral vo viac ako 130 filmoch.
Životopis.
Začínal ako divadelný herec, mnoho rokov pôsobil v Comédie-Française, kde začínal svoju kariéru v roku 1964. Hral v hrách mnohých klasikov, vrátane Molièra, Marivauxa, Corneillea a Ionescoa. V roku 2003 dostal prestížnu divadelnú cenu "Molières" pre najlepšieho herca vo vedľajšej úlohe. 
So svojím hlbokým hlasom daboval vo francúzštine Marlona Branda vo filme Francisa Forda Coppolu Krstný otec. V roku 2010 hral so Sophiou Marceau vo filme Yanna Samuella "L'age de raison". 
V roku 2011 sa stal držiteľom francúzskeho Radu čestnej légie.
Kupa (priezvisko)

Kupa je české a slovenské priezvisko. V Česku nie je časté, najviac rozšírené je v Blansku. Na Slovensku je veľmi zriedkavé, s najväčším výskytom v Sečovciach (okres Trebišov).
Známi nositelia.
Pozri v článku Kupa a Kupová.
Kup (priezvisko)

Kup je české priezvisko. V Česku nie je časté, najviac rozšírené je v meste Most. Na Slovensku sa vôbec nevyskytuje.
Známi nositelia.
Pozri v článku Kup a Kupová.
Kupa

Kupa môže byť:
Kup

Kup môže byť:
Kupová

Kupová je ženská podoba priezvisk Kup alebo Kupa, napr.:
Majstrovstvá Ázie v hádzanej žien 2017

Majstrovstvá Ázie v hádzanej žien 2017 bol v poradí 16. turnaj majstrovstiev Ázie v hádzanej žien, ktoré organizuje Ázijská hádzanárska federácia (AHF). Konal sa v Suwone, v Kórejskej republike v dňoch od 13.22. marca 2017, za účasti 8 tímov. Pôvodne sa mali turnaja zúčastniť aj družstvá a aj , ktorá sa na turnaj kvalifikovala víťazstvom na oceánskom šampionáte v roku 2016. Kórejská republika bola organizátorom ázijského šampionátu žien druhýkrát, keď prvý turnaj hostila v roku 1995, v Soule. Všetky zápasy sa odohrali v aréne Suwon Gymnasium. Svoj trinásty titul (tretí v rade) získala domáca , ktorá vo finálovom stretnutí zvíťazila nad . 
Tento šampionát zároveň slúžil ako kvalifikačné podujatie ázijských družstiev na Majstrovstvá sveta 2017, ktoré organizuje Nemecko. Kvalifikovali sa na ne 3 najlepšie družstvá.
Účastníci.
Pozn: Číslo v zátvorke udáva umiestnenie v neoficiálnom medzinárodnom rebríčku k novembru 2015.
Melinda Gatesová

Melinda Gatesová, rodená Melinda Ann Frenchová, DBE (* 15. august 1964, Dallas, Texas, USA) je americká manažérka a filantropka, spoluzakladateľka "Nadácie Billa a Melindy Gatesovcov".
Vyštudovala Duke University. Pred svadbou v roku 1994 pracovala v Microsofte ako projektová manažérka produktov "Microsoft Bob, Microsoft Encarta" a "Expedia". Manželstvo s miliardárom Billom Gatesom, zakladateľom firmy Microsoft, skončilo rozvodom v roku 2021. Majú tri deti (Jennifer Katherine, Phoebe Adele a Rory John).
Kniha (priezvisko)

Kniha je slovenské a české priezvisko s významom kniha. Na Slovensku je najčastejšie v mestách Žilina, Kežmarok a Zlaté Moravce. V Česku je najviac rozšírené v Prahe a Chomutove.
Známi nositelia.
Pozri v článku Kniha (rozlišovacia stránka).
Na Kopaninách

Na Kopaninách je prírodná pamiatka ev. č. 957 neďaleko obce Radonín v okrese Třebíč v nadmorskej výške 550-570 metrov. Oblasť spravuje AOPK ČR.
Ochrana.
Predmetom ochrany je prirodzená pastvina s výskytom horčeka včasného českého ("Gentianella praecox" subsp. "Bohemica"). Jedná sa o fragment opustených obecných pasienkov na severnom svahu nad obcou Radonín , kosených lúk a menšieho hájika.
Geológia.
Podložím sú pararuly s tenkými vložkami kvarcitu a amfibolitu.
Flóra.
Lokalita je cenná z dôvodu výskytu horčeka včasného českého ("Gentianella praecox" subsp. "Bohemica"). Jeho populácia však v posledných desiatich rokoch silne poklesla. Snahy o záchranu tu však pretrvávajú, pretože bola lokalita zaradená do záchranného programu pre horček. Realizované sú tak opatrenia s cieľom podporiť tento druh. 
Rastie tu tiež ohrozená hruštička stredná ("Pyrola media"), ktorá tu má stabilnú populáciu, plešivec dvojdomý ("Antennaria dioica") a vemenník dvojlistý ("Platanthera bifolia"). Z bežnejšie sa vyskytujúcich druhov sa tu vyskytujú kostrava ovčia ("Festuca ovina"), psica tuhá ("Nardus stricta"), smolnička obyčajná ("Steris viscaria"), dúška vajcovitá ("Thymus pulegioides"), klinček slzičkový ("Dianthus deltoides"), očianka Rostkovova ("Euphrasia rostkoviana") a ľubovník bodkovaný ("Hypericum perforatum").
Časť územia sa potýka s náletovými drevinami, hlavne smrekom obyčajným ("Picea abies"), topoľom osikovým ("Populus tremula") a brezou previsnutou ("Betula pendula").
Fauna.
Prírodná pamiatka je útočiskom jašterice krátkohlavej ("Lacerta agilis"). Možno tu vidieť i užovku hladkú ("Coronella austriaca").
Mikovíniho ulica (Bratislava)

Mikovíniho ulica je ulica v Bratislave, v mestskej časti Nové Mesto. Je pomenovaná podľa Samuela Mikovíniho († 1750), slovenského polyhistora, kartografa.
Tiahne sa kolmo od Smrečianskej po Kraskovu, je rovnobežná s Pionierskou a Sibírskou.
Na ulici sa nachádza Hotelová akadémia Mikovíniho 1. Na Mikovíniho 3 ma sídlo súkromná materská škola Felix.
Maršovec a Čepička

Maršovec a Čepička je prírodná pamiatka v katastrálnom území obcí Pyšel a Pozďatín v okrese Třebíč v Česku. Bola vyhlásená 17. mája 2016 s účinnosťou vyhlášky od 11. júna 2016. V chránenom území sa nachádzajú rybníky Maršovec a Čepička.
Ochrana.
Predmetom ochrany je biotop dvoch rybníkov a naň nadväzujúce mokraďové biotopy a podmáčané jelšiny s výskytom významných druhov rastlín a živočíchov, populácia kunky červenobruchej "(Bombina bombina)", hrabavky škvrnitej "(Pelobates fuscus)", skokana ostronosého "(Rana arvalis)" a mloka hrebenatého "(Triturus cristatus)".
Sibírska ulica (Bratislava)

Sibírska ulica je ulica v Bratislave, v mestskej časti Nové Mesto. Je pomenovaná podľa ruského územia Sibír.
Tiahne sa od Račianskeho mýta po Pioniersku, je rovnobežná s ulicami Mikovíniho, Jozefa Cígera-Hronského, Ľubľanskou, Thurzovou a Piešťanskou. Križuje Kraskovu, Ursínyho, Šuňavcovu, Legerského, Ovručskú a Kyjevskú.
Na Sibírskej 17 je situovaná pošta. Na Sibírskej 39 má sídlo Základná škola Sibírska 39. Na Sibírskej 69 sa nachádza Domov sociálnych služieb pre deti a dospelých SIBÍRKA.
Rhoikos zo Samosu

Rhoikos () bol grécky sochár a architekt v 6. storočí pred Kr.
Rhoikos, syn Filea (alebo Fileia), pochádzal zo Samosu. Činný bol v 1. polovici 6. storočia pred Kr. Podľa Pausania bol jedným z prvých sochárov, ktorý odlieval kovové sochy (najstaršie bronzové sochy boli nitované z bronzových plátov pripravených na drevené jadro, odlievanie z bronzu poznali Gréci už pred 6. stor. pred Kr.). Staroveký historik Herodotos ho uvádza ako staviteľa chrámu bohyne Héry (Héraion, postavený približne v roku 560 pred Kr.) na ostrove Samos: „"Tretie ich dielo je chrám najväčší zo všetkých, aký poznáme, ktorého prvým staviteľom bol ich krajan Rhoikos, syn Fileov."“
V antike sa mu pripisovala i socha bohyne Nyx umiestnená v Artemidinom chráme v Efeze. Jeho meno bolo nájdené na fragmente vázy, venovanej ako votívny dar bohyni Afrodite v egyptskej Naukratide. Rhoikos bol podľa Diogena Laertia otec architekta Theodóra zo Samosu (Theodóros bol podľa iných antických autorov synom Téleklea).
Ulica Jozefa Cígera-Hronského

Ulica Jozefa Cígera-Hronského je ulica v Bratislave, v mestskej časti Nové Mesto. 
Je pomenovaná podľa Jozefa Cígera-Hronského (18961960), slovenského spisovateľa. Do 22. apríla 1992 mala názov Rauchova ulica, podľa Ľudovíta Raucha (19021944), slovenského komunistického funkcionára, účastníka protinacistického odboja.
Tiahne sa od Račianskeho mýta po Kraskovu, je rovnobežná so Sibírskou a Račianskou. Ulicu tvorí súbor panelových domov zo začiatku 60. rokov 20. storočia.
Rauchova ulica

Rauchova ulica je bývalý názov ulice:
Ulica J. C. Hronského

Ulica J. C. Hronského je ulica:
Ľubľanská ulica (Bratislava)

Ľubľanská ulica je ulica v Bratislave, v mestskej časti Nové Mesto. Je pomenovaná podľa hlavného mesta Slovinska – Ľubľany.
Tiahne sa od Ursínyho po Šuňavcovu, je rovnobežná so Sibírskou a Americkou ulicou.
Šuňavcova ulica

Šuňavcova ulica je ulica v Bratislave, v mestskej časti Nové Mesto. Je pomenovaná podľa Mateja Šuňavca (18731949), slovenského sociálnodemokratického politika a novinára.
Tiahne sa od Račianskej po Pioniersku, križuje Sibírsku, sú na ňu kolmé Americká a Ľubľanská, je rovnobežná s Ursínyho a Legerského.
Na Šuňavcovej 13 sa nachádza materská škola, ktorá administratívne patrí pod Základnú školu s materskou školou Sibírska 39.
Podhorské (prírodná pamiatka)

Podhorské je prírodná pamiatka v správe štátnej ochrany prírody Slovenský raj.
Nachádza sa v katastrálnom území obce Spišský Hrhov v okrese Levoča v Prešovskom kraji. Územie bolo vyhlásené v roku 1990 na rozlohe 0,4585 ha. Ochranné pásmo nebolo určené.
Predmetom ochrany je: "PP je vyhlásená na ochranu slatiniska na južnom okraji Levočských vrchov. Významný biotop obojživelníkov potrebný pre zachovanie ekologickej stability krajiny. Nezvyklý geomorfologický jav: plytká depresia na plochom pieskovcovom chrbáte. "
Mauretania (parník, 1906)

Mauretania bol luxusný zaoceánsky parník (R.M.S."Royal Mail Ship"), vlastnený Cunard Line a postavený v rokoch 19041907 v lodenici Swan Hunter v britskom Wallsende. Loď bola pomenovaná podľa rímskej provincie Mauretania v severnej Afrike.
Mauretania bola držiteľkou Modrej stuhy Atlantiku, udeľovanej lodi s najrýchlejším dopravným spojením Európy s Amerikou. Dva roky po potopení Titanicu mala 1. plavbu väčšia, ale podobná loď RMS Aquitania, ktorá mala konkurovať triede Olympic a aj nemeckej triede Imperator. Cez 1. svetovú vojnu slúžila ako krížnik a nemocničná loď, po vojne bola Mauretania naspäť vrátená Cunard Line. V tridsiatych rokoch bola loď prefarbená na bielo, pod čiarou ponoru na zeleno. V roku 1935 bola predaná do šrotu. Jej sesterskou loďou bola Lusitania.
Droždie

Droždie môže byť:
Thurzova ulica (Bratislava)

Thurzova ulica je ulica v Bratislave, v mestskej časti Nové Mesto. 
Tiahne sa od Legerského po Pioniersku, križuje Ovručskú, Kyjevská a Blatnická sú na ňu kolmé, je rovnobežná so Sibírskou a Račianskou.
Druhý oranžský koncil

Druhý oranžský koncil (tiež druhá synoda v Orange) sa konal 3. júla 529 v dnešnom juhofrancúzskom meste Orange (lat. "Arausio"), ktoré sa v tom čase nachádzalo na území Ostrogótskeho kráľovstva. Predsedal mu biskup Caesarius z Arles.
Koncil odsúdil pelagianizmus, semipelagianizmus a náuku o predestinácii ako herézy. Zároveň vyjadril súhlas s náukou sv. Augustína z Hippa o dedičnom hriechu, nevyhnutnosti Božej milosti a nedokonalej slobode ľudskej vôle.
Prítomní biskupi schválili 25 kánonov. V roku 531 ich oficiálne potvrdil aj pápež Bonifác II.
Východné kresťanské cirkvi nikdy neuznali závery tejto synody, pretože nesúhlasili s Augustínovým pohľadom na ľudskú vôľu.
Legerského ulica

Legerskeho ulica je ulica v Bratislave, v mestskej časti Nové Mesto. 
Tiahne sa kolmo od Račianskej po Pioniersku, križuje Sibírsku, je rovnobežná so Šuňavcovou a Ovručskou, Thurzova je na ňu kolmá.
Na Legerského 18 sa nachádza materská škola, ktorá administratívne patrí pod Základnú školu s materskou školou Sibírska 39.
Ovručská ulica (Bratislava)

Ovručská ulica je ulica v Bratislave, v mestskej časti Nové Mesto. Je pomenovaná podľa ukrajinského mesta Ovruč.
Tiahne sa kolmo od Thurzovej, križuje Sibírsku, je rovnobežná s Legerského a Kyjevskou.
Piešťanská ulica (Bratislava)

Piešťanská ulica je ulica v Bratislave, v mestskej časti Nové Mesto. Je pomenovaná podľa mesta Piešťany.
Tiahne sa od Pionierskej po Kyjevskú, je rovnobežná so Sibírskou.
Kyjevská ulica (Bratislava)

Kyjevská ulica je ulica v Bratislave, v mestskej časti Nové Mesto. Je pomenovaná podľa mesta hlavného mesta Ukrajiny – Kyjeva.
Tiahne sa od Sibírskej, je na ňu kolmá Piešťanská, križuje Pioniersku, následne sa lomí a ústí do Tupého ulice.
Na Kyjevskej 9 má sídlo Bratislavské buddhistické centrum.
Kvalifikácia mužov na Majstrovstvá Európy vo vodnom póle 2018

Kvalifikácia mužov na Majstrovstvá Európy vo vodnom póle 2018 bola mužská kontinentálna kvalifikácia vo vodnom póle na Majstrovstvá Európy 2018, ktorú organizuje Európska plavecká liga (LEN). Zúčastnilo sa jej 18 európskych družstiev, ktoré súťažili o 8 postupových miest na záverečný turnaj v jednej skupine 1. kola, v dvoch skupinách 2. kola kvalifikácie a následnom play-off. Kvalifikácia prebiehala od 17. marca 2017 do 3. marca 2018. 
Priamy postup.
Priamo postúpili družstvo hostiteľskej krajiny a 7 najlepších družstiev z Majstrovstiev Európy 2016:
Výsledky.
Play-off.
Do play-off sa zapojilo 8 družstiev, ktoré obsadili na ME 2016 9. až 16. miesto.
Blatnická ulica

Blatnická ulica je ulica v Bratislave, v mestskej časti Nové Mesto. Je pomenovaná podľa obce Blatnica
Tiahne sa od Račianskej po Thurzovu.
Ukrajinská ulica (Bratislava)

Ukrajinská ulica je ulica v Bratislave, v mestskej časti Nové Mesto. Je pomenovaná podľa Ukrajiny.
Tiahne sa od Ursínyho po Kraskovu, je rovnobežná s Pionierskou a Sibírskou.
Roman Jebavý

Roman Jebavý (* 16. november 1989, Turnov) je český tenista.
Kariéra.
Tenis začal hrávať vo veku šiestich rokov. Hrá pravou rukou, obojručný bekhend. Jeho najobľúbenejším povrchom je tvrdý povrch. Najvyššie v rebríčku ATP vo dvojhre bol na 297. mieste a vo štvorhre na 46. mieste. Počas kariéry získal na rôznych turnajoch 52 titulov vo štvorhre, väčšina z nich, 44 na turnajoch kategórie ITF Futures, a 3 ATP.
Vlasta Mudríková

Mgr. art. Vlasta Mudríková (* 8. október 1986, Skalité) je slovenská speváčka a heligonkárka, interpretka ľudových piesní.
Po absolvovaní žilinského konzervatória vyštudovala operný spev na Akadémii umení v Banskej Bystrici. Je známa svojou hrou na heligónku a interpretáciou ľudových piesní a folklóru Kysúc nielen na Slovensku, ale aj v zahraničí. Dosiahla významné úspechy v medzinárodných súťažiach tak v regióne, ako aj za hranicami, najmä na Morave a v Poľsku. Je spoluzakladateľkou folklórnej skupiny Kysucký prameň.
Koncil v Arles (314)

Prvý koncil v Arles sa konal v roku 314. Podnetom na jeho zvolanie sa stal pretrvávajúci spor o donatizmus, ktorý evidentne nedokázala definitívne ukončiť ani synoda v Ríme (313) pod vedením pápeža Melchiada, ktorá odsúdila donatistickú náuku ako herézu.
Cisár Konštantín I. sa teda, v snahe udržať jednotu cirkvi, rozhodol zvolať ďalší biskupský snem. Konal sa 1. augusta roku 314 v meste "Arelate" (resp. "Arelas," dnes francúzske mesto Arles) v rímskej provincii Galia. Vtedajší rímsky pápež Silvester I. sa ho síce osobne nezúčastnil, no vyslal naň ako svojich delegátov dvoch diakonov a dvoch presbyterov.
Zhromaždení biskupi opäť odsúdili donatizmus ako herézu a súčasne uznali, donatistami napádaného a spochybňovaného, biskupa Ceciliána za právoplatného biskupa Kartága.
Teologicky významným rozhodnutím tohto koncilu bolo predovšetkým odmietnutie donatistického sviatostného subjektivizmu. Bolo definované, že platnosť udelených sviatostí, hlavne krstu a kňazskej vysviacky, nezávisí od aktuálneho morálneho stavu ich právoplatného vysluhovateľa. Týmto výrokom sa však prvý arleský koncil vzoprel nielen náuke donatistov, ale aj celej severoafrickej teologickej tradícii, reprezentovanej predovšetkým Tertuliánom a Cypriánom z Kartága.
Okrem tohto sa koncil v Arles zaoberal aj ďalšími disciplinárnymi otázkami, venoval sa tiež otázke stanovovania dátumu slávenia Veľkej noci.
Kvalifikácia na Majstrovstvá sveta vo florbale mužov do 19 rokov 2009

Kvalifikácie na Majstrovstvá sveta vo florbale mužov do 19 rokov 2009, ktorú organizuje Medzinárodná florbalová federácia (IFF), sa zúčastnilo 6 štátov, ktoré bojovali o 2 miesta na záverečný turnaj. Prebiehala od 10.14. septembra 2008.
Malhostovické kopečky

Malhostovické kopčeky sú prírodná pamiatka ev. č. 6005, ktorá sa nachádza pri obci Malhostovice v okrese Brno-venkov. Zriadená bola 1. júla 2015 na území skorších prírodných pamiatok Malhostovická pecka a Drásovský kopeček, ktoré boli k tomuto dňu zrušené.
Ochrana.
Predmetom ochrany sú trávniky a kroviny na vápnitých substrátoch s bohatým výskytom vzácnejších druhov rastlín a živočíchov, najmä ponikleca veľkokvetého ("Pulsatilla grandis").